62020TO0092(01)_INF
Uznesenie Všeobecného súdu (druhá komora) z 11. februára 2021 – Fryč/Komisia
(vec T‑92/20)
„Mimozmluvná zodpovednosť – Štátna pomoc – Nariadenia o skupinových výnimkách – Program pomoci poskytnutej českými orgánmi niektorým podnikom – Rozhodnutie Komisie, ktorým sa schvaľuje uvedený program – Žaloba o neplatnosť zamietnutá ako oneskorená – Ujma údajne spôsobená aktmi Komisie a súdmi Únie – Premlčanie – Žaloba, ktorá je čiastočne zjavne neprípustná – Príčinná súvislosť – Žaloba, ktorá je čiastočne zjavne bez právneho základu“
1.
Žaloba o náhradu škody – Premlčacia doba – Začiatok plynutia – Zodpovednosť z dôvodu normatívneho aktu – Dátum objavenia sa škodlivých účinkov aktu
(článok 340 druhý odsek ZFEÚ; Štatút Súdneho dvora, článok 46)
(pozri bod 18)
2.
Žaloba o náhradu škody – Premlčacia doba – Prerušenie – Podmienky – Podanie žaloby na súd Únie alebo predloženie predchádzajúcej žiadosti adresovanej príslušnej inštitúcii – Pojem žaloba na tento účel – Žaloba o neplatnosť – Vylúčenie
(článok 340 ZFEÚ; Štatút Súdneho dvora, článok 46)
(pozri bod 22)
3.
Mimozmluvná zodpovednosť – Podmienky – Príčinná súvislosť – Dôkazné bremeno
(článok 340 druhý odsek ZFEÚ)
(pozri bod 30)
4.
Mimozmluvná zodpovednosť – Podmienky – Nezákonnosť – Ujma – Príčinná súvislosť – Neexistencia jednej z podmienok – Zamietnutie žaloby o náhradu škody v celom rozsahu
(článok 340 druhý odsek ZFEÚ)
(pozri body 28, 31)
Predmet
Návrh podaný na základe článku 268 ZFEÚ na náhradu škody, ktorá údajne vznikla žalobcovi po prvé z dôvodu prijatia nariadenia Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 2008, s. 3), po druhé z dôvodu prijatia rozhodnutia z 3. decembra 2007 Komisiou a neuverejnenia uvedeného rozhodnutia, po tretie z dôvodu nedostatkov, ktorých sa dopustila Komisia pri vybavovaní sťažností podaných žalobcom od roku 2016 do roku 2018 a po štvrté z dôvodu uznesení z 5. septembra 2019, Fryč/Komisia (C‑230/19 P, neuverejnené, EU:C:2019:685), a z 15. januára 2019, Fryč/Komisia (T‑513/18, neuverejnené, EU:T:2019:22)
Výrok
1.
Žaloba sa zamieta.
2.
Konanie o návrhu Českej republiky na vstup do konania ako vedľajší účastník konania sa zastavuje.
3.
Petr Fryč znáša svoje vlastné trovy konania a je povinný nahradiť trovy, ktoré vznikli Európskej komisii, s výnimkou trov konania súvisiacich s návrhom na vstup vedľajšieho účastníka do konania.
4.
Petr Fryč a Komisia znášajú svoje vlastné trovy konania súvisiace s návrhom na vstup vedľajšieho účastníka do konania.